Viber

Viber () — бясплатны кросплатформавы месэнджар, які забяспечвае перадачу паведамленняў (тэкставыя, выявы, відэа і аўдыё, PDF і інш.), а таксама IP-тэлефанію.

Ідэнтыфікацыю карыстальнікаў праграма робіць па нумары тэлефона, а спіс кантактаў з  тэлефона адпраўляе на сервер кампаніі ViberВАЙБЕР МЕДИА.

 Гісторыя 
Кампанія Viber Media была заснавана ў Ізраілі ў 2010 годзе Ігарам Магазінікам і Тальмонам МаркаИнтервью с топ-менеджером Viber к десятилетию мессенджераУехал из России в 16 лет. История успеха предпринимателя, создавшего ViberГордость Лукашенко: пять фактов о «белорусском» мессенджере Viber.

Першая версія праграмы была распрацавана выключна для iPhone і мела абмежаванне на колькасць карыстальнікаў у 50 000. Viber для BlackBerry, Bada і Windows Phone быў выпушчаны ў маі 2012 года. Праз год, у 2013 годзе, выйшла абнаўленне праграмы для iOS да версіі 3.0, з рэлізам якога было абвешчана пра даступнасць Viber Desktop для Windows і OS X.

Таксама ў 2013 годзе з’яўляецца ViberOut — платная функцыя званкоў на стацыянарныя і мабільныя тэлефоны, дзе не ўсталявана праграма або няма доступу да інтэрнэту. Кошт залежыць ад месцазнаходжання абанента, якому вы хочаце патэлефанаваць. Ваша месцазнаходжанне значэння не мае — галоўнае, каб быў інтэрнэт.

Адзін з дапаможных сервісаў Viber Support быў узламаны ў ліпені 2013 групай, якая абазначыла сябе як Syrian Electronic Army.

На пачатак жніўня 2013 сэрвіс ужо меў больш за 200 мільёнаў карыстальнікаў у 193 краінах свету, у тым ліку 300 тысяч у Ліване і некалькі мільёнаў у Егіпце. Егіпецкія і ліванскія ўлады мяркуюць, што ў сувязі з «ізраільскімі каранямі» праграмы, яна насамрэч выкарыстоўваецца для падтрымкі «сіянісцкіх шпіёнскіх намаганняў». Егіпецкія вайскоўцы забаранілі любое выкарыстанне праграмы вайскоўцамі і іх сем’ямі ў мэтах бяспекі, а асноўны правайдар 3G у Ліване выключыў яго з сеткі. Тым часам, шматлікія арабскія сайты прапануюць карыстальнікам парады, як абысці гэтыя перашкоды.

У 2014 годзе кампанію Viber Media купіў японскі гігант Rakuten за 900 мільёнаў долараў ЗША. Галоўны офіс Viber размешчаны ў Люксембургу.

Офіс тэхнічнай распрацоўкі і падтрымкі карыстальнікаў знаходзіцца ў Мінску і Брэсце. Viber з’яўляецца рэзідэнтам беларускага Парка высокіх тэхналогій.

Згодна з фінансавай справаздачай Rakuten, у 2014 годзе месенджар прынёс першую выручку ў 1,5 млн долараў.

У 2014 годзе база Viber налічвала больш за 280 мільёнаў карыстальнікаў.

З дапамогай дадатковых сэрвісаў стала магчыма здзяйсняць грашовыя пераводы па ўсім свеце. Гэта стала магчыма ў 2015 годзе дзякуючы сістэме «Вестэрн Юніён».

У 2017 годзе каля 900 мільёнаў зарэгістраваных карыстальнікаў выкарыстоўвалі Viber рэгулярна.

13 снежня 2024 года Viber заблакаваны Раскамнаглядам на тэрыторыі Расійскай Федэрацыі.

 Мовы 
На 2015 год версія праграмы для Windows Phone мела інтэрфейс на 35 мовах. Для Андроід — на 33 мовах. Для iOS — на 32 мовах. Для Windows — на 12 мовах. Для BlackBerry — на 4 мовах.

Мабільныя праграмы для Android і iOS маюць пераклад інтэрфейсу на беларускую мову.

 Гл. таксама 
 Telegram
 Skype
 WhatsApp
 Signal
 Threema

 Крыніцы 

Катэгорыя:Інтэрнэт-тэлефоны
Катэгорыя:Праграмы імгненнага абмену паведамленнямі
Катэгорыя:Кросплатформавае праграмнае забеспячэнне
Катэгорыя:З’явіліся ў 2010 годзе
Катэгорыя:Транснацыянальныя карпарацыі